Tiltale for besiddelse af skydevåben under særligt skærpende omstændigheder efter straffelovens § 192a, stk. 1, nr. 1, jf. våbenlovens § 10, stk. 1, jf. § 2, stk. 1, jf. § 1, stk. 1, nr. 1 og 3
Ret: Retten i Roskilde (1. instans)
Faggruppe: Straffesag — Nævningesag
Sagsemner: Våben, eksplosiver og fyrværkeri;

DOMSRESUMÉ  

Frifindelse i nævningesag om våben

Et nævningeting ved Retten i Roskilde har den 18.
februar 2022 frifundet to tiltalte i en sag om besiddelse
af våben.

Et nævningeting ved Retten i Roskilde har den 18. februar 2022
frifundet en 30-årig kvinde og en 34-årig mand for at have besiddet en
skarpladt pistol, som kvinden havde affyret ud ad et vindue i en
beboelsesejendom. Der forelå alene en video af hændelsen, og pistolen
er aldrig fundet. Flertallet fandt på baggrund af en våbenteknikers
forklaring, at det alene kunne lægges til grund, at der var tale omen
startpistol og ikke en skarpladt pistol. Et mindretal fandt, at det var
godtgjort, at der var tale om en skarpladt pistol.

Den 34-årige mand blev endvidere frifundet for at have besiddet en
ombygget gas- og signalpistol og en maskinpistol, idet nævningetinget
fandt, at der alene vedberøring af våbnene ikke kunne statueres
besiddelse, som omfattet af straffelovens§ 192 a, stk. 1, nr. 1.

Begge de tiltalte havde nægtet sig skyldige.

Sagen blev behandlet under sagsnr. S 9-4170/2021.